Motorový olej

Motorový olej je mazací olej určený špeciálne pre použitie v spaľovacích motoroch. Má nasledovné funkcie:
 zmenšovať trenie a opotrebenie
 zabezpečiť odvod tepla,
 tesniť,
 zbavovať trecie plochy nečistôt,
 chrániť trecie plochy pred koróziou,
 tlmiť dynamické rázy v mechanizmoch.

Motorový olej je zložený zo základného oleja a aditív, ktoré mu dodávajú požadované vlastnosti.

 Aditíva 
Motorové oleje obsahujú tieto aditíva:
 antioxidanty — potláčajú starnutie oleja (oxidáciu) a teda zmenu jeho vlastností
 detergenty — čistia omývané plochy a zabraňujú tak vzniku usadenín
 disperzanty — udržujú v oleji rozptýlené látky, ktoré by sa inak usadzovali na rôznych častiach motora
 protikorozívne prísady — chránia pred koróziou omývané plochy
 modifikátory viskozity — zabezpečujú vhodnú viskozitu oleja a jej vhodnú zmenu v závislosti od teploty
 depresanty — znižujú bod tuhnutia oleja
 protipeniace prísady — znižujú resp. potláčajú penenie pri prúdení oleja v motore
 modifikátory trenia — zlepšujú trecie vlastnosti

 Požiadavky na oleje 
Požiadavky na motorový olej závisia najmä od:
 účelu spaľovacieho motora
 druhu pracovného obehu
 spôsobu chladenia
 použitého paliva

Prísnejšie požiadavky sú kladené na motorový olej ak je určený pre:
 dvojtaktný motor
 motor chladený vzduchom
 vznetový motor
 prepĺňaný motor

 Vlastnosti olejov 
 Hlavné 
Medzi hlavné vlastnosti olejov, ktorých hodnoty sa často používajú aj v názve oleja patria:
 kinematická viskozita
 viskozitný index
 bod vzplanutia
 bod tuhnutia
 trieda SAE (Society of Automotive Engineers)
 výkonová klasifikácia podľa API (American Petroleum Institute)
 Ostatné 
Okrem hlavných, musia motorové oleje mať vhodné aj ďalšie vlastnosti: hustotu, tepelnú vodivosť, tepelnú kapacitu, odparivosť, horľavosť, tepelnú stálosť, odolnosť proti peneniu, schopnosť rozprašovania, disperzno-detergentné vlastnosti, neškodnosť pre organizmy.

 Klasifikácia olejov 
Motorové oleje sa klasifikujú podľa dvoch základných charakteristík: viskozity a výkonových vlastností. Podľa viskozity a jej závislosti od teploty sa motorové oleje rozdeľujú na:
 sezónne, alebo jednostupňové
 letné 
 zimné
 celoročné, alebo celosezónne (v angl. multigrade). 

 Viskozitná klasifikácia podľa SAE 
Táto klasifikácia rozdeľuje oleje do tried označených číslom a prípadne písmenom 'W' podľa hodnoty viskozity pri danej teplote.
 viskozitná trieda  SAE teplota  (°C) dynamická  viskozita (max.)  (Pa.s) kinematická  viskozita (min.)  (mm2.s-1) pri 100 °C kinematická  viskozita (max.)  (mm2.s-1) pri 100 °C 0 W  - 30   3250  3,8   5 W  - 25   3500  3,8   10 W  - 20   3500  4,1   15 W  - 15   3500  5,6   20 W  - 10   4500  5,6   25 W  - 5   6000  9,3   20       5,6  9,3 30       9,3  12,5 40       12,5  16,3 50       16,3  21,9

Čím je viskozitná trieda nižšia, tým je olej určený pre prevádzku za nižších teplôt. Oleje s triedou obsahujúcou znak 'W' sú vhodné pre používanie pri záporných teplotách. Pre stredoeurópske klimatické podmienky sú bežné hodnoty viskozitných tried:
 zimné oleje — 15 W, 10 W
 letné oleje — 30, 40 
 celoročné — od 10W/30 po 15W/50

 Výkonová klasifikácia podľa API 
Táto klasifikácia rozdeľuje oleje do tried podľa vhodnosti oleja pre danú skupinu motorov. Hlavným parametrom pre použitie oleja danej výkonovej triedy v konkrétnom motore je rok jeho uvedenia na trh. 
 Oleje tried S sú určené pre zážihové motory. V rámci ich skupín platí, že olej vyššej triedy je možné použiť, aj ak je v technickej dokumentácii motora predpísaný olej nižšej triedy. T. j. v staršom motore možno vždy použiť modernejší olej.
 Oleje tried C sú určené pre vznetové motory. V rámci ich skupín nie je možná zámena vždy, len pre vybrané triedy (uvedené v tabuľke).
Tabuľka je úplná a obsahuje aj v súčasnosti zastarané výkonové triedy, ktoré sú označené sivým podfarbením.

 výkonová trieda  API vhodnosť použitia  SA  zážihové motory bez vyšších požiadaviek na kvalitu oleja bez aditívnych prísad pre modely od roku 1930 SB  zážihové motory so stredným tepelným namáhaním obsahuje antioxidant, antikorózne a protioderové prísady prre modely do roku 1963 SC  zážihové motory so stredným a čiastočne zvýšeným namáhaním pre modely od roku 1964 do 1967 SD  zážihové motory so zvýšenými požiadavkami na olejpre modely od roku 1968 do 1971 SE  zážihové motory s osobitne nepriaznivými prevádzkovými podmienkami pre modely od roku 1972 do 1979 SF  zážihové motory s osobitne nepriaznivými prevádzkovými podmienkami vrátane prevádzky s bezolovnatými benzínmipre modely od roku 1980 do 1988 SG  zážihové motory prepĺňané  pre modely od roku 1989 do 1993 SH  zážihové motory  pre modely od roku 1994 do 1996 SJ  zážihové motory  pre modely od roku 1997 do 2001 SL  zážihové motory  pre modely od roku 2001 do 2004 SM  zážihové motory  pre súčasné modely  CA  vznetové motory neprepĺňané, stredne namáhané  pre modely do roku 1959 CB  vznetové motory neprepĺňané, so zvýšenými požiadavkami na stálosť oleja  pre modely od roku 1960 do 1961 CC  vznetové motory mierne prepĺňané, pracujúce pri vysokých zaťaženiach, alebo v ťažkých podmienkach pre modely od roku 1962 do 1990 CD  vznetové motory prepĺňané, s podmienkami na vznik usadenín, korózie a opotrebenia, alebo pracujúce v osobitne nepriaznivých podmienkach  trieda bola zavedená v roku 1955 CD-II  dvojtaktné motory  trieda bola zavedená v roku 1985 CE  vznetové motory vysokoprepĺňané, pracujúce pri vysokých zaťaženiach aj vysokých otáčkach  trieda bola zavedená v roku 1985, môže nahradiť oleje triedy CC a CD CF  vznetové motory s nepriamym vstrekom, pre terénne automobily pre palivá s obsahom síry  trieda bola zavedená v roku 1994, môže nahradiť oleje triedy CD CF-2  dvojtaktné motory pre ťažké podmienky  trieda bola zavedená v roku 1994, môže nahradiť oleje triedy CD-II CF-4  pre vysokorýchlostné vznetové motory preplňované štvortaktné  trieda bola zavedená v roku 1990, môže nahradiť oleje triedy CD a CE CG-4  pre vysokorýchlostné vznetové motory preplňované štvortaktné, pre palivá s obsahom síry < 0,5 %  požadovaná pre motory spĺňajúce emisné predpisy roku 1994  trieda bola zavedená v roku 1995, môže nahradiť oleje triedy CD, CE a CF-4 CH-4  pre vysokorýchlostné vznetové motory preplňované štvortaktné, pre palivá s obsahom síry < 0,5 %  navrhnutá pre motory spĺňajúce emisné predpisy roku 1998  trieda bola zavedená v roku 1998, môže nahradiť oleje triedy CD, CE, CF-4 a CG-4 CI-4  pre vysokorýchlostné vznetové motory preplňované štvortaktné vrátane motorov s recirkuláciou výfukových plynov, pre palivá s obsahom síry < 0,5 %  navrhnutá pre motory spĺňajúce emisné predpisy roku 2004  trieda bola zavedená v roku 2002, môže nahradiť oleje triedy CD, CE, CF-4, CG-4 a CH-4 CI-4 PLUS  niektoré oleje z triedy CI-4, zvlášť odolné proti zvýšeniu viskozity vplyvom sadzí zo spaľovania absorbovaných olejom

 Zdroje 
 Trnka J., Urban J.: Spaľovacie motory. Alfa Bratislava, 1992.
 American Petroleum Institute 

Kategória:Mastiace oleje
Kategória:Motory